Tarjolla elämäkertaelokuva yhdestä maailman merkittävimmistä ajattelijoista – perustuu vaimon muistelmiin | Iltapulu.fi\nTarjolla elämäkertaelokuva yhdestä maailman merkittävimmistä ajattelijoista – perustuu vaimon muistelmiin\nKaiken teoria on edesmenneen Stephen Hawkingin elämään perustuva elokuva.\nTämän uutisen ingressi saattaa ehkä hiukan hämätä. Sen lisäksi, että Kaiken teoria (Theory of Everything) tosiaan perustuu vuoden 2018 maaliskuussa menehtyneen Stephen William Hawkingin elämään, on kaiken teoria myös tunnettu teoreettisen fysiikan teoria. Teoria pyrkii selittämään yhteen kaikki fysikaaliset ilmiöt – gravitaation, sähkömagneettisen vuorovaikutuksen, vahvan vuorovaikutuksen ja heikon vuorovaikutuksen. Albert Einsteinin oli yksi tämän teorian merkittävistä kehittäjistä, mutta myös nerona tunnetulla astrofyysikolla Stephen Hawkingilla oli asiasta sanottavansa.\nKaiken teoria kertoo tarinan Stephen Hawkingin elämästä sekä hänen ja hänen vaimonsa Jane Hawkingin rakkaudesta. Elokuva perustuukin vaimo-Hawkingin kirjoittamiin muistelmiin Travelling to Infinity My Life With Stephen.\nStepheniä elokuvassa esittää Eddie Redmayne, joka myös palkittiin roolistaan parhaan miespääosan Oscarilla ja Golden Globella. Lisäksi tämä James Marshin ohjaama elokuva sai Golden Globe -palkkion myös musiikistaan. Janea tarinassa näytteli Felicity Jones.\nKaiken teoria esitetään TV5llä maanantaina kello 22.05.


Hittimusikaali Grease saa jatkoa – Stara\nViihdeuutiset 10.4.2019, 21:40 · Tim Isokivi\nJohn Travoltan ja Olivia Newton-Johnin tähdittämä Grease lukeutuu kaikkien aikojen rakastetuimpiin musikaalielokuviin. Nyt elokuva on saamassa jatkoa esiosan muodossa, uutisoi People.\nParamount Picturesin tuottama Summer Lovin’ sijoittuu aikaan ennen Greasea. Se kertoo alkuperäisen elokuvan päähenkilöiden, Dannyn ja Sandyn ensitapaamisesta. Tapahtumia kuvailtiin päähenkilöiden omista näkökulmista jo elokuva Summer Lovin’ -kappaleessa.\nKoska John Travolta ja Olivia Newton-John ovat jo melko vanhoja näyttelemään teinejä, tullaan heidän rooleissaan mitä todennäköisimmin näkemään uusia kasvoja. Alkuperäinen vuoden 1978 Grease sai aikoinaan kehnosti menestyneen jatko-osan ja vuonna 2016 televisiolle tehdyn uuden version.


European Commission - PRESS RELEASES - Press release - EU:n parhaita nuoria kääntäjiä juhlitaan palkintotilaisuudessa\nEU:n parhaita nuoria kääntäjiä juhlitaan palkintotilaisuudessa\nBryssel 26. maaliskuuta 2012 – Koulutuksesta, kulttuurista, monikielisyydestä ja nuorisoasioista vastaava komissaari Androulla Vassiliou jakaa palkinnot tämän vuoden Juvenes Translatores -kilpailun voittajille. Kilpailun järjestäjä on Euroopan komissio. Kaksikymmentäseitsemän toisen asteen oppilaitosten opiskelijaa, yksi kustakin jäsenvaltiosta, on kutsuttu Brysselissä järjestettävään tilaisuuteen, jossa kukin heistä saa palkinnon ja diplomin tunnustuksena maansa parhaasta käännöksestä.\nPalkintotilaisuus järjestetään huomenna (27. maaliskuuta) Charlemagne-rakennuksessa Brysselissä. Tilaisuus alkaa klo 11. Sitä voi seurata reaaliajassa osoitteessa http://ec.europa.eu/translatores.\n”Haluan onnitella lämpimästi kaikkia voittajia. On hieno saavutus tulla valituksi maansa parhaaksi nuoreksi kääntäjäksi. Kielitaito avaa ovia, ja olenkin varma siitä, että tämä erityistaito on näille nuorille suureksi hyödyksi tulevaisuudessa”, sanoi komissaari Vassiliou.\nKomissaari onnitteli myös voittajien opettajia ja vanhempia heidän antamastaan inspiraatiosta ja tuesta.\nKilpailijat saivat eteensä sivun mittaisen tekstin, joka oli laadittu jollakin EU:n 23 virallisesta kielestä, ja käänsivät sen jollekin toiselle viralliselle kielelle. Vaikka monet valitsivat lähtökielekseen englannin, käytettyjen kieliyhdistelmien kokonaismäärä oli 148, mikä on enemmän kuin koskaan aiemmin kilpailun historian aikana vuodesta 2007 alkaen. Tämän vuoden kilpailutekstien aiheena oli vapaaehtoistyö vuonna 2011 vietetyn Euroopan vapaaehtoistoiminnan teemavuoden kunniaksi. Käännöksen innoittamana monet kilpailijat ilmoittautuivat myöhemmin vapaaehtoisiksi hyväntekeväisyystoimintaan. Palkintotilaisuuden jälkeen kilpailijat tapaavat komission kääntäjiä, jotka laativat kilpailussa käytetyt alkutekstit ja pisteyttivät käännökset.\nKomission käännöstoimen pääosasto järjestää Juvenes Translatores -kilpailun (’nuoret kääntäjät’) vuosittain. Kilpailu on tarkoitettu 17-vuotiaille toisen asteen oppilaitosten opiskelijoille, ja se järjestetään tiettynä marraskuun päivänä kaikissa kilpailuun valituissa kouluissa eri puolilla Eurooppaa. Sillä edistetään kielten oppimista ja kielellistä monimuotoisuutta, ja se tarjoaa opiskelijoille ainutlaatuisen mahdollisuuden kokeilla kääntäjän työtä ja testata koulussa oppimaansa kielitaitoa.\nKilpailun suosio on kasvanut vuosi vuodelta. Tämän viidettä kertaa järjestetyn kilpailun osallistujien lukumäärä oli yli 3 000, mikä on enemmän kuin koskaan aiemmin.


Lukuisa - Page 4\nAki Ollikaisen Nälkävuosi teki ilmestyessään minuun lähtemättömän vaikutuksen. Nimeäisin sen edelleen, sitä uudelleen lukematta, yhdeksi suosikikseni kotimaisten kirjojen joukossa. Ollikaisen toinen romaani Musta satu sekin miellytti, vaikka herätti myös soraääniä, minussa ja muissa. Voi siis kuvitella, että minulla oli varsin positiiviset odotukset Ollikaisen viime vuonna ilmestyneestä romaanista Pastoraali. Pastoraali romaanin …\nView Post\tAki Ollikainen: Pastoraali\nNär natten kommerstår jag på trappan och lyssnar,stjärnorna svärma i trädgårdenoch jag står i mörkret.Hör, en stjärna föll med en klang!Gå icke ut i gräset med bara fötter;min trädgård är full av skärvor.Edith Södergran, Dikter (1916) Suomalaiset rakastavat historiallisia romaaneja. Suosituin aihe lienee sotamme ja sen jälkeinen jälleenrakennuksen aikakausi – …\nView Post\tJohanna Laitila: Lilium regale\nVälillä on kiva poistua omalta mukavuusalueeltaan. Kotimainen lasten- ja nuorten fantasiakirjallisuus on minulle ehdottomasti vieras alue, ja aiemmin lukemistanikin tulee näin äkkiseltään mieleen ainoastaan Maria Turtschaninoffin Maresi. Luen vuosittain joitakin lasten- ja nuortenkirjoja, mutta etenkin kotimaisten osalta voisi aina parantaa. Kiinnostuin Siiri Enorannan Tuhatkuolevan kirouksesta sen oltua lasten- ja nuortenkirjallisuuden …\nView Post\tSiiri Enoranta: Tuhatkuolevan kirous\nViime vuoden puolella ja tämän vuoden alussa luin kaksi kotimaista tietokirjaa, jotka molemmat käsittelevät seksityöläisyyden historiaa Suomessa. Aihe on kiinnostava ja toistaiseksi melko vähän tutkittu. Muistan lukeneeni sukupuolentutkimusta opiskellessani jollekin kurssille Anna Kontulan väitöskirjan Punainen eksodus. Tutkimus seksityöstä Suomessa, joka käsittelee aihetta nykyhetkestä käsin (ja on muuten todella hyvä ja …\nView Post\tSeksityöläisyyden historiaa Helsingissä ja Turussa\nKirjoitin viime lokakuussa syksyn koukuttavimmista asioista. Juttua on luettu paljon, joten ajattelin, että päivitys voisi olla tarpeen – onhan nuo koukuttavimmat asiat ehtineet osittain muuttuakin. Tässä siis talven koukuttavimmat tai muuten vain parhaat asiat. 01 Luen huomattavasti enemmän ja mielummin kirjoja kuin katson elokuvia tai tv-sarjoja, mutta seuraan kyllä yleensä …\nView Post\tTalven seitsemän parhainta asiaa\nBecky Chambers: The Long Way to a Small, Angry Planet Ostin joskus Becky Chambersin scifiromaanin The Long Way to Small, Angry Planet lahjaksi puolisolleni ja siitä tuli heittämällä yksi hänen lempikirjoistaan. Kiinnostuin siitä itsekin, vaikken ole suuri scifin ystävä. Ja huomasin, että ei tarvitse edes olla, sillä kirjan tarina on …\nView Post\tViisi romaania viime vuodelta: The Long Way to a Small, Angry Planet, Lincoln in the Bardo, Naisten aika, Huomenna kevät palaa & Enon opetukset\nTuukka Pietarinen: Yksin ja toisin Tuukka Pietarisen esikoisteoksella on ehkä maailman kaunein kansi. Pelkästään se sai minut kiinnostumaan myös kirjan sisällöstä. Pietarisen runot kertovat erilaisista tyhjyyden ja ulkopuolisuuden, toiseuden ja ykseyden kokemuksista. Kaupunkiympäristö heijastelee ihmisen pienuutta ja merkityksettömyyttä, luonto taas kadottaa ihmisen kokonaan. Taustalla on loputon avaruus. Runoissa on ihanan …\nView Post\tRunosunnuntai: Yksin ja toisin, Imago, Merkintöjä & Ei talvikunnossapitoa\nViime vuoden lopulla minua vaivasi tietokirjakuume, johon otin lääkkeeksi, luonnollisesti, muutaman tietokirjan. Nyt käsittelyssä niistä kolme, joista kaikista pidin, mutta en kuitenkaan varauksetta. David Lynch & Kristine McKenna: Tilaa unelmoida David Lynchin muistelmateos Tilaa unelmoida jäi viime vuoden viimeiseksi lukemakseni kirjaksi, sillä luin sen loppuun vuoden viimeisenä päivänä. David Lynch …\nView Post\t3 x tietokirja: Tilaa unelmoida, Pölyn ylistys & Why I’m No Longer Talking to White People About Race\nOlen ihminen, joka ei erityisemmin pidä lukuhaasteista. Viime vuonna onnistuin kuitenkin osallistumaan useampaankin haasteeseen ja asettamaan itselleni vielä kasan lukemiseen liittyviä tavoitteita. Tänä vuonna aion mennä huomattavasti pelkistetymmällä linjalla. Ennen kuin menen uuden vuoden suunnitelmiini, katsotaan, miten ns. suoriuduin viime vuonna. Vuosi 2018 Vuonna 2018 asetin Goodreadsin lukutavoitteekseni 70 kirjaa. …\nView Post\tMiten meni viime vuoden lukuhaasteet ja miten haastan itseni lukemaan vuonna 2019?\nUusi vuosi ja uusi Helmet-lukuhaaste! Olen haasteessa mukana nyt kolmatta kertaa. Vuonna 2017 en saanut haastetta suoritettua vuoden aikana, vaan se jäi muutamasta kirjasta kiinni. Viime vuoden haasteen sen sijaan sain valmiiksi, mutta viimeisenä mahdollisena päivänä. Jos tämä vuosi seuraa siis ollenkaan edellisvuosien logiikkaa, minun tulisi saada haaste valmiiksi hyvissä …\nView Post\tUuden vuoden ainoa varsinainen lukuhaasteeni: Helmet-lukuhaaste 2019


Alternative Arboretum: Big Brother 2012 -kauden sosiaalis-psykologinen analyysi: Yli-individuaalin sokeuden ja negatiivisen persoonaenergian voittokulkua\nBig Brother 2012 -kauden sosiaalis-psykologinen analyysi: Yli-individuaalin sokeuden ja negatiivisen persoonaenergian voittokulkua\nBB -finaalista on nyt kulunut aikaa jo viikko, mutta onpa siten riittävästi sulateltu BB:n 2012 voittajaakin, joksi selvisi siis Teija. Iida jäi tiukan taistelun jälkeen kakkoseksi ja ne pojat (Markus ja Jouko) jäivät finaalinelikon hännille. Tässä on BB -finaalipäivän lyhyt alustukseni aiheesta.\nLaitan tähän nyt viimein ajatuksiani, mitä tämän tosi-tv:n koko tämän vuotinen formaatti henkilöineen herätti. Henkilöissä keskityn tosin lähinnä vain finaalin kärkikaksikkoon Teijaan ja Iidaan. Tärkeä osa ruodinnassani ovat myös yleisöreaktiot eli katsojamielipiteet, jotka heijastelevat yhteiskuntaolojemme henkistä ja kulttuurillista laatua hyvin havainnollisesti - syvällisesti. BB -tuotanto onnistui tänä vuonna tuomaan näihin liittyviä seikkoja aikaisempaa rajummin esille sekä hyvässä että pahassa.\nBig Brotherin alkaessa viime elokuun lopussa oli sen puitteissa jo heti alkajaisiksi havaittavissa varsin paljon erilaisia odotuksia herättänyt asukaskattaus; taloon oli alkuun valittu vain neljä nuorta miestä, mutta reilusti yli 10 naisen joukko, joiden kesken oli tahallaan luotu jo lähtökohtainen ja radikaali kahtiajako-oletus persoonien suhteen.\nNimittäin neljä naista oli keski-ikää lähestyviä / jo sen saavuttaneitakin ja ulkonäöltään ns. vähemmän viehättäviä ja ylipainoisiakin, johon joukkoon myös tuo voittaja Teija lukeutui; he olivat ns. "tanttoja". Lähes kaikki loput naisista olivat sitten nuoria ikävuosiltaan 19 ja 28 väliltä ja määriteltävissä enemmän tai vähemmän ns. "pissiksiksi" eli he olivat lähtöoletukseltaan kauniita, ulkonäkökeskeisiä ja materialistisia eli pinnallisia. Tuo toiseksi tullut Iida lukeutui tähän "kastiin", mutta oli kuitenkin sen fiksuimmasta päästä.\nTämä henkilöasetelma oli täten pinnallisesti katsottuna tarkoituksellisen vastakkainasetelmallinen ja sosiaalismanipuloiva lähtökohta, joka herätti heti pahassa mielessä enteitä tulevista henkilökemioiden solmuun ja sotatilaan menemisistä BB -talossa ja jopa katsojien joukossa asukasfanituksen jakaantuessa myös toisilleen vihamielisiin "leireihin".\nHeti oli selvää, että tämän naisvalikoiman oli tarkoitettukin herättävän leiriytymistä toisilleen vihamielisiin "tantta"- ja "pissis" -leireihin. Siinä miesasukkaille tarjoutui karrikoidusti vain statistin ja häntäheikin roolit, mikä ilmenikin sitten kauden aikana mm. kolmen miehen osalta aktiivisena seksuaalisena kanssakäymisenä "pissis" -kastiin kuuluneiden nuorten naisten kanssa. Siinäkin tehtiin määrällinen ennätys moninkertaisesti koko Suomen BB:n historiassa, joka osaltaan myös kertoo individuaalisten tarpeiden korostuneesta roolista aikamme ajatushistoriallisessa vaiheessa (Aiheesta lisää alempana)...\nHyvässä mielessä tämä tarjosi ennakko-odotuksensa takia herkullisen ja opettavaisen mahdollisuuden tulkita Suomen henkistä tilaa tarkkaan moisten vastakkainasetelmiensa ja jännitelähtökohtiensa avulla; henkilökemiakriisit olivat tulevia avaamaan julki ihmissuhteiden kipupisteitä, persoonalaatujen piirteitä sekä yksilö- että kollektiivitasolla ja niiden myötä keskustelupalstojen mielipide- ja kannatuskäyttäytymisen luonne tuli samalla vastaavasti paremmin esille luoden kokonaiskuvaa yhteiskuntamme ihmissuhdepiirteistä nyky-Suomen kulttuurin ominaisuuksia indikoiden.\nTämän kaikki BB 2012 -kausi tulikin tekemään ennen näkemättömästi, mutta paljastuneet laadut ja ominaisuudet loivat BB -kaudesta varsin paljon pettymyksen ja osoittivat osaltaan Suomen ja koko länsimaisen yhteiskuntatilanteen olevan henkisesti ja sosiaalisesti sairas, mikä oli vastenmielistä tässäkin havaita.\nHyvänä asiana on kuitenkin sanottava kollektiivitasolla, että tuohon "tantta" vs. "pissis" -asetelmaan kohdistuneet ennakko-odotukset romuttuivat osaltaan jopa täysin BB -kauden kuluessa. Yleisestihän tällaisessa on ja oli ennakkoluuloina mm. se, että "tantat" ovat muka niitä fiksuja, sosiaalisesti kehittyneitä ja rauhallisia persoonia, kun taas "pissikset" ovat muka niitä tyhmiä, sosiaalisesti kehittymättömiä ja villejä persoonia. Tämä BB -kausi osoitti, että tämä stereotyyppinen ennakkoluulo ei pidä paikkaansa puolin ja toisin. Ne "tantat" osasivat olla myös tyhmiä, sosiaalisesti kehittymättömiä ja villejä ja "pissikset" pystyivät olemaan myös fiksuja, sosiaalisesti kehittyneitä ja rauhallisia.\nKollektiivitasolla tuo vastakkainasettelulähtökohta kuitenkin loi juuri ennakkoluulojenkin mukaista persoonien leiriytymistä vastakkainasetelmiin sekä talossa että talon ulkopuolella katsojafanituksessa. Talossa se loi puitteita mm. kiusaamiseen, selän takana pahan puhumiseen ja niistä johtuvaan yleisen ilmapiirin myrkyttymiseen epäkohteliaaksi, ilkeäksi ja pahansuovaksi. Ajoittain suorastaan lamaannuttava ilmapiiri aiheutti talossa osaltaan jopa neljän BB -kisailijan luovuttamisen / talosta poistamisen sääntörikkomusten takia. Toisaalta BB -tuotanto edesauttoi tällaistakin tahallaan sallimalla tällä kaudella juonittelun ja häätöäänestyksistä puhumisen.\nMelko pian paljastuikin sitten se, että ko. "tantoista" kaksi ylitse muiden eli Anne ja voittaja Teija olivatkin myös persooniltaan hyvin epäkohteliaita, ilkeitä ja pahansuopia. Heidän johdollaan taloon tuli paljon pahaa henkeä, jossa monet joutuivat juuri sosiaalisen manipuloinnin, kiusaamisen ja selän takana pahan puhumisen uhreiksi ja nämä uhrit nimenomaan olivat korostetusti "pissis" -leiriin kuuluvia nuoria ja kauniita naisia; eniten esim. Katarina, Johanna ja nimenomaan tuo kakkoseksi tullut Iida.\nTämä Teijan voitto ja lisäksi koko kärkikaksikon (Teija-Iida) kilpailuasetelma finaaliin saakka oli monessakin mielessä poikkeuksellisen havainnollistava sekä hyvässä että pahassa, mutta ennen kaikkea minunkin mielestäni jälkimauksi jäi poikkeuksellisen inhottava, suututtava, surullinen ja puistattava loppusisältö, joka tuli eniten esille ko. kaksikon suhteissa BB -kauden päätteeksi >> Teijan voitto kiteytti tämän negatiivisen sisällön myös yksinään.\nTeijan olemus ilmeni kahtiajakoisena; lupsakasta ja sosiaalisesta käyttäytymisestään syntyi osaltaan miellyttävä kuva sanavalmiista "äitihahmosta". Siitä huolimatta Teija toi esiin hyvin paljon ilkeää, pahansuopaa, epäkohteliasta ja ajatuksiltaan radikaaliakin puoltaan. Sen hän osoitti mm. puhumalla ennätyspaljon pahaa toisista BB -asukkaista etenkin selän takana, olemalla suustaan erittäin rivo sekä olemalla kiero ja ilkeä monissa käytännön tilanteissa; esim. hän käänsi toisten (Etenkin Iidan) sanomisia ja luonteita negatiiviseksi omaksi hyödykseen ja toisten haitaksi ja muutakin manipuloivaa ihmissuhdepelaamista ilmeni härskisti ja surutta esim. häätöäänestyksiin liittyen. Voidaan jopa sanoa, että Teijassa ilmeni peräti psykopaattisia / sosiopaattisia piirteitä ko. sosiaalisen manipuloinnin määrän ja luonteen paljastamana.\nKakkoseksi tullut Iida oli kaikkein eniten Teijan hampaissa, koska hänen mielestään Iida edusti juuri stereotyyppistä "pissis" -leirin ihmistä, joka olisi itsekäs, holtiton, tyhmä sekä äärimmäisen pinnallinen ja teennäinen. Siten siis muka vapaata riistaa haukuttavaksi ja mustamaalattavaksi Teijan kaltaiselle "sosiaaliselle ja lupsakalle äitihahmolle", jollaisena ihmetyttävän moni katsoja tyytyi keskustelupalstoilla Teijan vain näkemään.\nIidassa oli jossain määrin havaittavissa pinnallisuutta, itsekorostusta ja teennäisyyttä, mutta toisaalta Iida sortui kaikkiin asukkaisiin nähden hyvin vähän em. kaltaiseen ilkeään, pahansuopaan ja manipuloivaan pelaamiseen - kiusaamiseen. Sen sijaan hän olikin varsin esimerkillisesti mallikas ja kohtelias asukas. Oikeastaan vain Johanna, Markus ja Tomi olivat vielä kiltimpiä siinä mielessä, mutta heistä Johanna oli myös hyvin paljon Teijan hampaissa.\nHyvin mielenkiintoinen toisillensa vihollinen kaksikko tästä Teija vs. Iida -parista syntyikin, joten katsotaanpa vielä syvemmälle >> Sekä Teija että Iida paljastuivat molemmat myös ns. vahvoiksi persooniksi, jotka siis ovat peräänantamattomia, itsetietoisia ja määräämis- / johtajahaluisia. Niinpä tällaisten ihmisten keskinäisessä kanssakäymisessä ilmenee helposti toistensa negatiivisten piirteiden kärjistymistä toinen toistensa mielestä ja suorastaan hyvienkin ominaisuuksien näyttäytymistä siksi toisen silmissä lumeenomaisesti negatiivisena; johtajatyypit ovat toisillensa haaste ja uhka.\nTästä kaksikosta nimenomaan Teija ilmaisikin nämä negatiiviset ja etenkin Iidan vastaiset "näkynsä" hyvin suorasukaisesti. Iidaa puolestaan syytettiin siitä, että hän piilottelee mielipiteitään - käyttäytymistään ja se vahvisti hänestä muodostunutta mielikuvaa teennäisenä ja jopa salaa juonittelevana. Tässä siis ilmeni kaksi erilaista tapaa reagoida mm. juuri BB -taloon kuuluvissa vastakkainasetelmallisissa / hankalissa sosiaalisissa tilanteissa; suora ja piilotteleva. Mitä ne kertovat lisää? >>\nNe ovat käyttäytymismalleja, joista ei voida sanoa selkeästi ovatko ne hyviä vai pahoja; kummallakin on puolensa sosiaalisissa tilanteissa, koska kumpaakin voidaan käyttää myös hyvää tarkoittavaan toimintaan. Kaikesta ei voida eikä kannata olla avoin eli suora, mutta avoimuus ja suoruus on usein tärkeää luottamuksellisen ja vilpittömän ihmissuhteen luomisessa.\nToisten mielestä Iidan ns. piilotteleva käytös oli vain osoitus kiitettävästä mielen ja tunteiden hallinnasta sosiaalisen konstruktion eli talon hengen hyväksi. Omasta mielestäni on kunnioitettavaa tiettyyn rajaan saakka, että kykenee kontrolloimaan mieltään ja mielitekojaan; ettei ole tunteidensa totaalisesti viemä tuuliviiri. Sellaisen hallintataidon kritisoiminen onkin toisaalta vain kyvyttömyyttä nähdä sitä sellaisena hyveenä ja sekin on osaltaan siksi osoitus yli-individuaalin persoonan tavasta olla kyvytön näkemään siihen liittyvää kollektiivista - ryhmäpsykologista kontekstia; yksilön toimiminen kollektiivin kanssa / siihen sopeutuen.\nHyvin merkityksellistä ja suorastaan ratkaisevaa onkin juuri se, minkälaista sisältöä jommalla kummalla käyttäytymismallilla luodaan / hallitaan / piilotellaan... Jos suoralla - avoimella mallilla onnistutaan tuomaan esille lähinnä vain negatiivista energiaa ja sisältöä, niin eipä se kerro sellaisesta henkilöstä eli em. tyyliin Teijasta kovinkaan mairittelevaa.\nNiinpä minun mielestäni on aina ollutkin kyseenalaista ja iljettävää se, jos tällainen negatiivinen ihminen kehuu itseään tai häntä kehutaan avoimeksi ja suoraksi persoonaksi hyvässä katsannossa; jos osaa olla suora ja avoin korostetusti lähinnä pahansuovassa, ilkeässä ja epäkohteliaassa mielessä, niin se ei ole mikään persoonan positiivinen meriitti! Vain suorat ja avoimet positiivisen energian ja sisällön levittäjät - luojat voidaan todeta hyvämeriittisiksi. Sellaisesta oikein hyvä esimerkki oli BB 2010 -kauden Marika. Marika ja Teija ovatkin tässä kohtaa kuin yö ja päivä keskinäisessä vertailussa.\nMoinen vääristynyt suoruus - avoimuus onkin osoitus omanlaisestaan epäsosiaalisesta ja jopa tuhoisasta käyttäytymisestä sekä moraalittomaksi - sosiopaattiseksi vinoutuneesta persoonatyypistä ja tätä Teija ilmensikin hyvin pikantisti. Sen iljettävyyttä korosti vielä se, kuinka hänen roolinsa muuttui tietyissä oman itsensä edun kannalta sopivissa tilanteissa mairittelevaksi ja em. negatiiviseen sisältöönsä nähden teeskennellyn pehmeäksi; lupsakka äitihahmo näytti etsivän vain omaa etuaan muutoin hallinneen pahansuopuutensa keskellä.\nMitä sitten voisi olla Iidan nähdyn pidättyväisyyden ja siihen liittyneen oletetun teeskentelyn taustalla? Onko se hyvä vai paha asia? Oliko se teeskentelyä ensinkään?... Monista Iidan käyttäytymisen piirteistä havaitsin, ettei hän ole lähimainkaan samassa mitassa pahansuopa ja ilkeä kuin Teija. Jos osaa olla ottamatta osaa toisten mustamaalaamiseen selän takana ja kiusaamiseen niinkin hyvin niin pahasti ilmapiiriltään myrkyttyneessä ko. BB -talossa kuin Iida, niin se jo kertoo paljon positiivisen energian etualalla olosta ko. persoonan luonteessa.\nTosin jos ihminen on pahaa energiaa sisältävä, niin siinä pidättyväisyys voi olla toisaalta merkkinä salakavalasta manipulaatiosta (Piilotetaan katalat aikeet), mutta Iidan tapauksessa mielestäni ei siitä niinkään ollut kyse. Iidan itsekorostus pidättyvyyden kera nähtynä oli pikemminkin merkki siitä, kuinka vahvaluonteinen ja silti jossain määrin myös epävarma henkilö toimii kahdella strategialla painostavissa tilanteissa, kuten juuri BB -talossa; haavoittuvia - epämieluisia puoliaan pidätellään / salataan ja vahvoja - mieluisia puoliaan korostetaan / tuodaan esille. Onko sellainen väärin tai oikein? Riippuu tilanteesta ja nähdyssä huonovointisessa BB -talossa se oli oikeastaan hyvin sopivaa strategiaa eli oikein.\nNiinpä nähty Iidan pidättyvyys vaikutti enemmän juuri sosiaaliselta strategialta kestää talon painetta ja juurikin ko. huonoa ilmapiiriä; uskon myös, että Iida tavalla tai toisella vaistosi häntä kohtaan vellonutta pahansuopuutta (Vaikka se enimmäkseen selkänsä takana piilossa velloikin, mutta välillisten sosiaalisten konstruktioiden kautta pahakin leviää kuin välittäjäaineessa; tämä on esimerkki ryhmäpsykologisesta ominaisuudesta, jota yli-individuaalisti sokea ihminen ei helposti tunnista - tajua), mikä tietenkin tekee ihmisestä kuin ihmisestä varautuneen ja sisäänpäin vetäytyvän. Altavastaajana - uhattuna siinä sekä pidättyvyys- että itsekorostusmetodit eskaloituvat helposti ja voivat osaltaan tietenkin aiheuttaa ristiriitoja ja hämminkiä. Vain sosiaalisesti etevä ja empaattinen persoona osaa lukea niitä viestejä oikein.\nNiinpä tässä korostuu myös se, että Teija ei osannut nähdä Iidan pidättyvyyttä - itsekorostusta oikein, vaan pahansuopana ja epäempaattisena persoonana hän liian helposti näki sen juuri vääristyneesti negatiivisena ja osana käyttöönsä ottamaa peliarsenaalia. Tätä varmasti väritti vahvemmaksi myös tuo stereotyyppisesti "pissis" -leiriin kategorisoiminen myös Teijan taholta. Siitä nähdään puolestaan se, kuinka stereotyyppinen kategorisointi on haitallista ja jopa tuhoisaa minkälaisissa vain sosiaalisissa konstruktioissa. Iidahan ei syyllistynyt tällaiseen luokitteluharhailuun, mikä huomiona hyvään suuntaan on myös mainittava. Sen sijaan sekä Teija että monet Iidan vastaiset katsojat luokittelivat kilpaa Iidaa ja enimmäkseen siis pahassa katsannossa.\nKatsotaanpa tähän väliin sitä, mitä Teijan radikaaleimmat sanomiset paljastavat - kertovat. Nämä olen poiminut keskustelupalstoilta, missä säännölliset 24/7 -palvelun BB -katsojat olivat ne kauden aikana bonganneet. Yksi näistä osui minunkin korviini, vaikka katselin vain Sub TV:n BB -koostelähetyksiä.\nTeijan sanomisia: "Ehkä sen vamman olisi pitänyt olla päässä." (Kommentoi juuri Iidan moottoripyöräonnettomuudessa saamaansa jalkavammaa) ... "Tampereen Pirkkalan h***a." (Eräs Teijan luonnehdinta Iidasta). "Hitler teki oikein kun juutalaisia napsi, kun ovat niin v*ttumaista kansaa." (Maton alle lakaistu Teijan poliittinen aivopieru). "Oli Sorellan vika, että joutui hyväksikäytetyksi, kun esitti vain nukkuvaa." (Teijan kommentti muutaman vuoden takaisesta BB -talossa sattuneesta hyväksikäyttötapauksesta).\nKyllä tuo "sutkautuskavalkadi" jo paljastaa indikaattorina hyvin selkeästi sen, kuinka pahansuopa, ilkeä ja moraaliltaan vääristynyt persoona Teija on. Tuo Hitler -sutkautus paljastaa myös hyvin kyseenalaisen ja iljettävän poliittisen asenteen - ideologian, mikä on tässä blogissani määritelty entuudestaan selkeästi pahuudeksi (Todettakoon tarkennuksena, että tuskin Teija edes tietää eroa siionismin ja juutalaisuuden välillä; ensin mainittu on osa transatlanttista rahataloususkontoa ja siihen liittyviä totalitarismin muotoja, mutta jälkimmäinen on ollut juuri natsi-Saksassa tahallisen valtiototalitarismipahuuden kohde eikä yhtenevä siionismin kanssa)!\nJo yllä mainittu todettuna Teijaa ovatkin monet haukkuneet Suomen BB -historian ylivoimaisestikin huonoimmaksi BB -voittajaksi. Minunkin mielestäni hänen BB -aikansa hakee vertaistaan pahasuopuudessa, kiusaamismentaliteetissa ja ilkeydessä. Silti hänellä näkyy olleen myös paljon faneja äänestysvoittoon saakka; mistä moinen ristiriitaisuudessaan tosi absurdi kollektiivinen ilmiö kertoo?...\nSitä pohdinkin seuraavaksi hyvin keskeisenä yhteiskuntamme analyyttisenä tilannekartoituksena, mihin voidaan hakea osviittaa esim. Seppo Oikkosen (Kuinka Karl Marx tavataan) kirjoituksista oppimani tiedon avulla >>\nEnsinnäkin näyttää juuri siltä, että Teijaa fanittaneet ihmiset olivat jättäneet huomiotta nuo Teijan huonot puolet ja keskittyneet lähinnä vain hänen positiivisen ilmiasun tarkasteluun. Sellainen Teijaan leimattu tavallisen kansalaisen kuvaa näennäisesti ilmentävä "lupsakka ja sanavalmis äitihahmo" siis sokaisi monet ihmiset puolelleen ja osaltaan olemaan Iidaa vastaan ylikorostuneesti ja vääristyneesti em. tapaan.\nTämän kiteytti kauhistuttavasti se, kuinka BB -finaalilähetyksessä kauden näytetyissä Teija -klipeissä hänen jopa huorittelevalle Iida -mollaamiselleen hurrattiin ja taputettiin studioyleisössä innokkaasti kuin oltaisiin jo toinen jalka tukevasti Rooman valtakunnan rappioajan Colosseumin kaltaisissa megabakkanaaleissa!\nMistä se johtuu ja miten yleisöstä voi leipoutua noin sydämetön ja tyly idioottimassa, joka ei huomaa osallistuvansa pahansuopaan ja loukkaavaan kiusaamiseen - herjaamiseen?\nVastaus löytyy hyvin paljon juuri siitä tutusta oikkoslaisesta näkökulmasta aikamme ajatushistorialliseen tilanteeseen; Eurooppalainen / länsimainen ajattelu ja sosiaalisen konstruktion muodostus on edennyt individualisoitumiskehityksessään liian pitkälle menneeseen pisteeseen, jossa yksilöillä on alkanut olemaan eskaloituvaa taipumusta ns. yli-individuaaliin sokeuteen, jonka puitteissa oman minän tarpeet ja toimintatavat ylikorostuvat kollektiivisen - yhteishyvän kustannuksella liikaa ja jonka takia yksilöillä on alkanut olemaan voimistuvia ongelmia hahmottaa ryhmäpsykologisia ominaisuuksia yhteiskunnan erilaisissa kerrostumissa ja sosiaalisissa konstruktioissa; lisää vaikeutta hahmottaa jopa suorastaan kaikessa koherenttia mieltä ja järjestystä. Moisessa individuaalikehityksessä objektivoituva maailma pirstaloituu erikoistiedoiksi ja tiedonaloiksi ja informaatio lisääntyy ja monimutkaistuu yhä enemmän hallitsemattomaksi supermassaksi...\nNiinpä siksi monien ihmisten mielissä korostuvat helposti juuri stereotyyppiset ja karrikoidut ihmismuodot ja ihmistoimintamallit liikaa yksinkertaistavina olemisen menetelminä; niiden takia syntyy yhtäältä voimistuvaa tarvetta kokea päälleliimattuja ja pinnallisen tunnustuksellisia ominaisuuksia reaalitodellisuudesta irrationaalisiksi erkaantuvina ajatusmuodosteina; keinotekoiset ja näennäiset muodot - laadut tulevat tärkeämmiksi aidon sisällön kustannuksella.\nToisaalta syntyy korostunutta tarvetta jättää hämmentävät, sekaannuttavat ja vaikeat sisällöt ulkopuolelle psyyken käsittelystä, jolloin mm. juuri monimutkaiset kollektiiviset ominaisuudet alistuvat yksinkertaisten yksilöominaisuuksien vallan alle ja siten humaanin moraalin mukaiset toimintamallit jäävät siinä myös helposti alakynteen, koska hyvä moraali vaatii aina hyvää kollektiivisen sisällön ja toiminnan tuntemusta monitasoisesti >> Ryhmäpsykologian tunnistamista osana yhteishyvällistä kokonaisuutta, jossa yksilöminän kehitys ja oleminen voi lähestyä optimaalia...\nSiksi on tavallaan ymmärrettävää, että Teijan yhteisöä ja moraalia rapauttanut huono käytös ja paha luonne jätettiin niin paljon huomiotta; sitä ei osattu eikä haluttu tunnistaa ja tunnustaa, kun lisäksi BB -ohjelma tarjosi korostetun mahdollisuuden hahmottaa sisällössään esiintynyttä sosiaalista konstruktiota em. tapaan stereotyyppisen ja siten vääristävän lähtöasetelman kautta; "tantta vs. pissis".\nPäälleliimatut, imaginaariset ja pinnallisen tunnustuksellista sidonnaisuutta (Tiukat rajat myös eri BB -ihmisten fanitusperusteisiin) ilmentävät elementit oli helppoa muotoilla ihailun ja tunnistamisen metodeiksi stereotypioihin tukeutuen, missä "lupsakkaa äitihahmoa" voitiin idealisoida ja fanittaa epäloogisen ulkokohtaisesti samastumiskohteena ja ideaalipersoonan kömpelönä rautalankamallina. Ja "itsekeskeistä pissistä" voitiin tunnistaa epäloogisen vihan kohteeksi lähinnä vain ohueen kuoreen tuijottamalla tajuamatta kunnolla sekä yksilön että ryhmäpsykologian laajempaa dynamiikkaa.\nTässä mielessä juuri tämän vuotinen BB tarjosi paljon näennäistä luokittelu- ja stereotyyppihahmottamisen materiaalia katsojille hyvin katalasti, koska tarjottu asukkaiden lähtöasetelma sisälsi oletuksena toisella tavalla ilmaistuna juuri sen, että pääasiallisena operaationa vastakkain asettuvat muka kansan syvien rivien mukaiset tavalliset ihmiset (tantat) ja kaupunkikulttuurin pinnalliset ja itsekeskeiset ihmiset (pissikset).\nNiinpä monelle muodostui osaltaan harhaan johtanut keinotekoinen mielikuva siitä, että tänä vuonna on ensimmäistä kertaa "tavallisen BB -kisaajan" vuoro voittaa edellisten "pinnallisten ja kauniiden" BB -voittajien sijaan. Aikaisempien vuosien BB -asetelmat loivat siis jo ko. tarvetta pohjustukseksi ja tämä kausi sille toteutumisvastinemahdollisuuden moisena keinotekoisena lähtötilannemallina, jonka alle reaalitodellisuuden vaikeat ja kyseenalaiset piirteet (Kuten Teijan persoonan negatiivinen puoli) helposti hautautuivat kauden tullessa päätökseen.\nKulttuurimme on toki oikeastikin pinnallinen ja materialistinen niin paljon, että toisaalta tämänlaiselle "tavallisuuden" ja "rehellisyyden" voitolle on ollut aitoa tilausta, mikä tässä varmasti lisäsi ko. tarpeeseen vastaamisen oikeutettua syntyä. Sen reaalitoteutuminen toi kuitenkin mukanaan myös nuo monet möröt ja ongelmat; ns. kakussa oli pommi tai kuten Smashing Pumpkins -yhtye laulaa: "Bullet With Butterfly Wings".\nTuollainen on itse asiassa vahvaa sukua viime talven presidentinvaaleissamme ilmenneelle Pekka Haavisto -fanitukselle; siinäkin oli kyse paljon siitä, että hänen persoonansa positiivisista puolista leipoutui keinotekoisesti konstruoitunut henkilökultti ja poliittinen vaaliteema, joka jätti merkittävästi alleen häneen liittyneet negatiiviset puolet osana transaltanttista rahataloustotalitarismia ja malthusilaista viherfasismia. Siinäkin vaikuttivat paljon samat ja samaan tapaan toimineet ajatushistorialliset sosiaalisen konstruktion nykyseikat; yli-individuaali sokeus ja ryhmäpsykologiaymmärryksen vammat - vääristymät (Presidenttiehdokas Pekka Haaviston suosio haitallisen joukkoliikkeen palvontakohteena ja oligarkian intressien peitetarinana).\nNiinpä ei täten ole ollenkaan liioiteltua se, että tämän vuoden BB -kausi kuvasi suomalaisen (länsimaisen) yhteiskunnan tilaa erittäin laajasti ja tarkasti; paremmin kuin aikaisemmin. Siinä mielessä voidaan jopa todeta, että tämä BB -kausi petasikin sitä paljastumista hyödyllisesti ja opettavaisesti, jolloin esim. minä voin siihen liittyvää sisältöä avata tähän malliin auki. Se onkin sitten vain spekulaation piirissä, että oliko sellainen yhtään tämän kauden BB -tuotannon aito tavoite vai vain satunnaista seurannaisvaikutusta BB -formaattiin kuuluvasta sosiaalisen manipuloinnin tyylistä?...\nKaikkein isoin pointti tässä kuvauksessa - analyysissä on kuitenkin loppuyhteenvetona toitotettavasti tämän kauden BB-katselijoiden reaktiot ja mieltymykset sekä niiden takia osaltaan myös tuo BB -voittajan valikoituminen, koska tämä on paljon paljastavampaa ja tärkeämpää kuin itse BB -asukkaiden käyttäytyminen ja luonnekavalkadi >> Jos voittajana palkitaan sellainen henkilö, jolla on paljon kyseenalaisia persoonan piirteitä ja jolle löytyy silti paljon yli-individuaalisti em. tapaan sokeita faneja, niin se on vakava symboli ja indikaattori kuvatuista yhteiskuntamme sosiaalisen konstruktion sairauksista.\nKiusaajan, pahanpuhujan ja ilkeän ihmisen nostaminen tällä tavalla jalustalle kertoo siitä, kuinka yhteishyvällisyyttä ja kollektiivista ryhmäpsykologiamaailmaa ymmärtämätön yli-individuaali sokeus kattaa yhteiskuntaamme idealisoituvasti ja ihanteeksi korottuvasti: Se on vakava merkki moraalin ja ihmisyyden rappiosta! Huonouden ja pahuuden päätyminen mukaan palkitsemisiin eskaloituvasti on täten aikamme yksi megatrendeistä, josta esimerkkinä ovat myös Nobelin rauhanpalkinnolla koristellut Barack Obama ja EU.\nKaikki BB -katsojat eivät siis silti suinkaan olleet ihastuksissaan Teijaan, mikä näkyi mm. siinä, kuinka Teijaan ja Iidaan suhtautumisessa näkyi myös poikkeuksellisen kahtiajakautunut suhtautuminen; heitä kumpaakin joko vihattiin tai rakastettiin hyvin voimakkaasti. Lisäksi keskustelupalstoja seuraanneena havaitsin, kuinka juuri tällainen viha-rakkaus -kahtiajako oli keskittynyt paljon tämän Teija vs. Iida -kaksikon piiriin; monet Teija -fanit vihasivat Iidaa ja päinvastoin.\nSeppo Oikkonen on tuonut paljon esille myös sitä, kuinka me suomalaiset olemme yhteiskuntana historiallisista syistä pohjimmiltamme alistettu ja siten taipuvainen kahtiajakautuneeseen suhtautumiseen lähes kaikessa. Tämä liittyy siihen, kuinka alistettu kansa on yhtäältä pyrkinyt katsomaan ylös alistajaherrojaan hakien sieltä hyväksyntää ja toisaalta tyytynyt olemaan kuuliainen ja alistuva kansalainen siinä herrainvallassa; seurauksena on skitsofreeninen kollektiivinen syntypohja vastakkainasetteluille valtio- / kansatason ryhmäpsykologiasta käsin.\nNiinpä tämä liittyy suomalaisena erikoispiirteenä kaiken em. päälle lisämausteeksi, jonka takia me suomalaiset herkästi löydämme vastakkainasetelmallisia suhtautumistapoja moniin asioihin ja toisiimme, kuten vaikkapa tässä BB -formaatissakin sekä ko. talon sisällä että katsojien keskuudessa.\nTällainen vastakkainasettelutaipumus on ollut täällä viime vuosina kärjistyvää poliittisesti ja sosiaalisesti, kun yli-individuaalisti sokea kansamme ei ole ollut kykenevää löytämään ns. yhteistä säveltä yhteiskunnan kriisiytyessä transatlanttisessa rahataloususkonnollisessa ja imperiaalisessa ikeessä.\nKahtiajakojen kärjistyminen johtuu osaltaan juuri siitä, että ei tunnisteta kollektiivisia - ryhmäpsykologisia ominaisuuksia - Eli yhteistä moraalipintaa ei siis löydy helposti tai paikoin mitään kunnollista moraalia ensinkään ja siksi yhteiskunnan kriisiytyessä on vaarana myös vastakkainasettelujen eskaloituminen sitä sytyttävän materiaalin kumuloituessa eriävien "leirien" käsikassarakäyttöön ja (teko)syiksi vihanpidoille; yli-individuaaliin irrationaalisuuteen ja moraalittomuuteen.\nNäistä vastakkainasettelu- yms. ongelmistahan olen varoittanut mm. liittyen myös valveutumisen nykyongelmiin (Valveutumisen problematiikkaa, ominaisuuksia ja dynamiikkaa lännen rappion ja USA:n presidentinvaalien avulla analysoituna). Hyvin tärkeä seikka on myös se, että näille ongelmille luo kasvualustaa myös monenlainen muu sosiaalispsykologinen rappiovaara (Länsirappion sosiaalis-psykologinen tutkiminen ja Wilhelm Reich: Aineistoa Käymälä -blogista), mitä näissä länsimaisissa olosuhteissa helposti ilmenee.\nLopuksi koostan muutaman keskustelupalstoilla (mm. BBPlaza) esiintyneen osuvan ja hyvin kriittisen Teija -mielipiteen lainauslistana. Kaikki ovat jo lähes viikon takaa -->\n"Teijan voitto kertoo ensisijaisesti yhteiskunnassamme nykyisin vallitsevasta moraalisesta rappiosta ja epäinhimillisyydestä. Aiemmilla kausilla Teijan kaltainen s*kamainen rääväsuu ja kiusaaja-läyhääjä olisi häädetty jo ensimmäisten viikkojen aikana (vrt. Manta, Satu jne).\nEnsi vuonna on aivan turha odotella uutta kautta, eiköhän tämä Teijan voitto taputellut SBB:n kohtalon seuraaviksi vuosiksi. Kukaan "normaali" tai korkean profiilin sponsori ei halua lähteä liitettäväksi tällaiseen henkisen väkivallan formaattiin: tänäkin vuonna joutuivat ressukat kiertelemään hattu kourassa Selätin-valmistajan ja Lidlin sponsorointia metsästämässä. Eipä kovin hyvin mene, surullista suorastaan.\nKiusaaja siis voitti, koko kauden. Kuten monesti koulu- ja työpaikkakiusaamisessakin, kiusattu joutuu pakenemaan paikalta itsetuntonsa murusia keräten ja patologinen kiusaaja jää polleana tepastelemaan valloittamalleen areenalle mielistelevän hovin määkiessä ja nauraessa vieressä.\nVielä finaali-iltanakin yleisö iloitsi Teijan pahantahtoisista sanoista, reveten makeasti nauramaan esim. toiveelle Iidan aivovammasta. Siis mitä ihmettä?! Kenen mielestä tuollainen kauheus voi olla "hauskaa" tai nauramisen arvoista? Sairasta.\nAntisemitismi ja muut rasistiset puheet, h*orittelut, kiroileminen, ilkeily ja kiusaaminen, haukkuminen, valehteleminen, selkäänpuukottaminen, läyhääminen... Niistä on tämän vuoden BB-voittaja tehty. Toivottavasti joku uskaltaa vielä jossakin vaiheessa kysyä Teijalta suoraan noista kauheista puheistaan - tähän astihan kaikki on hyssytelty ja lakaistu maton alle, sekä talossa että talon ulkopuolella."\n"Tässä yön yli pohdittuani ja yleistä ilmapiiriä aistien uskon, että Teijan voitto tuli seuraavilla asioilla:\n1. Samaistuttavuus. Teija on aika perinteinen suomalainen minusta. Tavallinen tallaaja. Lisäksi Teija näyttää tavalliselta, vajaa 50-vuotiaalta suomalaisnaiselta, jota ei ainakaan tarvitse kahdehtia. Monille tuntui olevan tärkeää, että kerrankin voittoa ei vienyt kaunis, nuori nainen.\n2. Teflon-Teija. Tämä on se Teijan sympaattinen, rauhallinen ja miellyttävä puoli, jota viljeli etenkin Talkeissa ja välillä myös PK:ssa. Joka kerta, kun Teija tajusi olevansa kosketuksissa yleisön kanssa, hän veti mairean naamarin päälle ja muutti äänensävynsä siitä noitaäänestä miellyttäväksi ja pehmeäksi.\n3. Sutkautukset. Teija osasi paljon sananlaskuja ja muita hauskoja sutkauksia. Näitä sitten viljeltiin sopivissa kohdin, jotta saatiin ulospäin kuva rempseästä pohjoisen naisesta.\n4. Annen lähtö. Annen lähtö pelasti paljon. Teija ei lopettanut läyhäämistä mutta se oli huomattavasti vähäisempää, eikä niin järjestelmällistä. Jos Anne olisi ollut talossa loppuun asti, Teija ei olisi voittanut.\n5. Tuotanto. Ilman tuotannon avustusta Teija ei olisi pärjännyt. Sääntörikkeet, joista olisi voinut jopa poistaa, lakaistiin maton alle (mm. juutalaiskommentit). Lisäksi tuotanto lopetti Teijan läyhäysten näyttämisen loppua kohti: koosteissa näkyi se rempseä, itseironinen ja hauska Teija, jota kaikki rakastavat. Teijan kauhujen yön filmatisointi ja esittäminen Talkissa oli myös omiaan lisäämään Teijan suosiota. Viimeisen viikon Extran ja Finaalin vieraat ja yleisö tuntuivat myös koostuvan pääasiassa Teijan-faneista."\n"Teija oli talon pirullisin, kieroin ja alykkäin pelaaja. Hän vei koko peliä koko kauden ajan niin kuin halusi. Välillä jutteli mukavia pk-huoneessa, välillä läyhäsi olan takaa tupakkapaikalla, välillä sutkautteli hauskasti ja ilkeästi tuulitunneli-pissiksistä. Puheli edessäpäin monien kanssa mukavia ja sitten äänestystilanteessa selkäpuukko iskeytyi pahaa-aavistamattoman asukastoverin selkään.\nUskomattomalla tavalla Teija osasi manipuloida muita asukkaita äänestämään tahtonsa mukaan. Muutama asukas silloin tällöin huomasikin Teijan kierouden, mutta ei rittävästi. Tommikin taisi huomata "puukon selässään" vasta häätönsä jälkeen.\nKoostekatsojille näytettiin leppoisaa verbaaliakrobaattia juttelemassa pk-huoneessa. 24/7 näki hieman toisenlaisen asukkaan. Kaiken kaikkiaan täydellinen pelisuoritus, onnittelut siitä! Koko kausi oli melkoista läyhäämisen riemujuhlaa, joten voittaja oli kautensa näköinen. Ei ainakaan mikään tapetti."\n"Vinkkejä tuotannolle jatkossa: Valitaan pelkkiä kiusaajia taloon. Pahimpia paskanpuhujia ja juonittelijoita, ehkä sekaan 2-3 uhria joita voisi vetää vaikka lättyyn, kun ovat niin ällöttävän kilttejä. Salaa, suljetussa huoneessa.\nPääsisi kansa äänestämään suurinta paskanpuhujaa ja kiusaajaa voittoon, uhreille naureskeltaisiin studiolla ja ehkä heiteltäisiin mädillä munilla. Lopuksi kannetaan kultatuolissa pahin kiusaaja ulos ja isketään rahat handuun!\nTosiasiahan on näemmä se, että kiltti tyyppi on monen mielestä a) tekopyhä b) tapetti c) ei tuo taloon säpinää d) liian ällö e) teeskentelijä. Yllä mainitulla reseptillä saadaan taloon takuulla säpinää ja teijaa äänestäneetkin ruutuihin kiinni liimatuiksi ihastelemaan kiusaamista.\nJa lapset, ottakaa Teijan malli kouluun mukaan huomenna: puhu paskaa ja kiusaa, niin olet suosittu! oikein niin. Näinhän se menee kouluissa, kiusaaja on suosittu ja uhri vihattu."\n"Enkä tule ikinä ymmärtämään miten hoitoalan ihminen voi tehdä pilkkaa toisen vammasta, oli kyse sitten Iidasta tai Tomin erilaisuudesta. Teija viittasi Tomiin monesti jälkeenjääneenä ja Iidalle toivoi aivovamma tai peräti kuolemaa. Aivoihin kohdistunut murskavamma kun on kuitenkin hitusen vakavampi asia kuin rekan alle jäänyt jalka. Kukaan fiksu aikuinen ei myöskään huorittele tai lutkittele toisia.".\nLabels: BB 2012 -kauden analyysi, BB Iida, BB Teija, Big Brother, populaarikulttuuri, psykologia, Seppo Oikkonen, sosiologia, Suomi, viihde, yhteiskunta


Reunakiviä ja kesäflunssa | Förmaaki ja puutarha\nTänä viikonloppuna tuli todistettua, että minunlaisenkin suunpieksijän saa hiljaiseksi. Perjantai-iltana minulta meni ääni, lauantaina pystyin juuri ja juuri kuiskaamaan ja tänään lääkäri pisti täyteen puhekieltoon kunnes ääni palautuu, ei saa yrittää edes kuiskata. Kesäflunssa (ei muita oireita kuin äänen menetys) ja sairaslomaa kolme päivää.\nOnneksi minulla on "puutarha-apulaisia". Kyyhkyn poikanen esittelee teille puutarhan reunakiviprojekteja.\nSepelkyyhkyn poikasilta puuttuu valkoinen kaulasepel (valkoinen kaulanauha.)\nNämä sammaloituneet tiilet löysin pari vuotta sitten.\nPikkuinen esittelee myös tekeilä olevan kukkapenkin reunuskiveä. Vanha betoninen reunuskivi,taloraunion viimeisiä jäännöksiä, painaa liki kahdeksan kiloa. Olin sen verran kahjo, että raahasin sitä neljä kilometriä metsän keskeltä saadakseni sen puutarhaan, D!\nVälillä pientä vähän väsyttää\nTäällä on isoja kuunliljoja\nNurmikolla on kiva kävellä, pikkuvarpunen viihtyy myös puutarhassa\nTuo tautisi kuulostaa tutulta..mulla oli joskus äänihuulten tulehdus, ja siinä ei ollu mitään muita oireita. Ja puhua ei saanut ;(\nMutta suloisia apulaisia sinulla, eivätkä piittää vaikket puhukaan ;)\nMä ymmärrän, niin tutulta kuulostaa, multa lähtee tosi herkästi ääni, jos saan flunssan.\nIhania nuo sinun apulaisesi!\nOnpas sinulla komeat puutarha-apulaiset esittelijöinä : ) Ja komeat on reunakivetkin...\nNiin hauskasti aina osaat kertoa!!:)\nToivottavasti paranet pian!!!\nMitäpä nainen ei tekisi saadakseen haluamansa...;D\nKiitos esittelykierroksesta ihanalle esittelijälle!:)\nToivottavasti kesäflunssasi on helpottanut!\nPikaista paranemista kesäflunssasta! Ihania kuvia! :)\nElisa, sama juttu, äänihuulet ovat minulla tulehtuneet, virus aiheuttajana. Lääkärin mukaan liikeellä oleva kesäflunssa aiheuttaa nyt epätyypillisä oireita, toisilla pelkkää yskää ja toisilla käy nain kuin minulla.\nMarge, kiitos:) Joskus naisen tekeminen haluamisen vuoksi on aikamoista D!\nNyt olisi ainakin hyvä mököttää =)\nHyvää Juhannusta Sussi!\nVoi flunssaa. On niin vaikeaa olla hiljaa:) Eräs ystäväni otti käyttöön pillin. Aina kun halusi muiden huomiota, puhalsi pilliin. Ja pilli kyllä soi varsin usein....\nSara, juuri niin, olisi ainakin helppoa:)\nIrmeli, näppärää tuo pilli, mutta valittaisikohan jo naapurit pillin äänestä vai menisiköhän se tv:n jalkapallo-otteluiden piikkiin:)\nVoimia & pikaista toipumista! Ihania apulaisia sinulla. Hyvää juhannusta!\nNinnu, kiitos:) Eiköhän tämä olo tästä vielä, ääni on onneksi tullut osittain takaisin.\nIhanat kyyhky kuvat ♥♥\nKesä on mennyt, mitä lie kuuluu kyyhkylle?\nMulla juuri nyt karsea kurkkukipu :(\nKiitos kommentista blogissani, nyt on yskä valvottanut, että kokeilen kommentointia, ei oikein onnistu joissakin blogeissa, vaan häipyyvät taivaan tuuliin.


Lintukoto / Agora / Yritysten rahanhimo\n13 käyttäjää paikalla, sivulatauksia 18/min.\nTiivistelmä: Työstä on kadonnut ilo, päättäjät toimivat vasten kansalaisten tahtoa ja yritykset tavoittelevat voittoa vältellen yhteiskuntavastuuta. 2 076 lukijaa, joista 319 eli 15% on antanut arvosanan (7).\nNäin kirjoittelen, vaikken ole elänyt kuin vasta 1990-luvun alusta, syntyen Suomea koetelleen ankaran talouslaman aikoihin. Vanhempani saattoivat seurata lama-ajan koettelemuksia TV-uutisista: Pankkien pelastamiseksi jouduttiin pelastamaan ¨roskapankkeja,¨ työttömyys kasvoi pilviin ja leipäjonoja saattoi nähdä Helsingin katukuvassa. Minuun ei lama tietenkään vaikuttanut mitenkään, mutta olen kuullut laman vaikutuksen olevan yhä nähtävissä.\nPohdin usein aiempia vuosilukuja verraten niitä nykyaikaan, ja usein päätelmäni on ainakin työelämän suhteen se, että ¨ennen kaikki oli paljon paremmin.¨ Sellaista ¨kaikki oli ennen paremmin¨ -ajattelua voisi toki yrittää muuttaa keskittymällä vain siihen mikä on parantunut suhteessa entisaikoihin: Syrjintäkielto on asetettu voimaan, koululaisten kurittaminen on lopetettu, rikoksista nostetaan yhä herkemmin kantelua ja ylipäänsä keinot rikollisen toiminnan lopettamiseksi ovat kehittyneet.\nOn kuitenkin ymmärrettävää, että maamme kansainvälistyttyä ja yhteiskuntamme tietoteknistyttyä on työaika painottunut etenevässä määrin tiedonkäsittelyyn sekä kielitaitojen kehittämiseen. Ikävä kyllä maailman ¨pienentymisellä¨ on ollut kääntöpuolensa: Ahnaat suuryrittäjät ovat huomanneet voivansa maksimoida voittonsa siirtämällä tuotantoaan halpatyömaihin, minkä johdosta esim. Kemin alueella sijainneen Stora Enso -tehtaan toiminta lakkautettiin. Asiasta nousi kyllä melkoinen protesti, mutta eihän yrityksen johtajaa voi kieltää maksimoimasta voittoaan yhteiskuntavastuuttomuuden nimissä.\nKapitalismi on tekee jokaisesta työntekijästä kuin kertakäyttölaitteen, joka surutta kulutetaan loppuun ja vaihdetaan sitten toiseen, aivan kuin vaihtaisi käsikonsolin ¨työvoiman¨ eli patterin tietyin välein. Tai sitten yritetään saada mahdollisimman vähästä ¨patterista¨ mahdollisimman paljon irti, eli työpaikkoja vähennetään samalla kun työmäärää lisätään, jottei yhtä monelle työntekijälle tarvitsisi maksaa palkkaa.\nJuuri tärviölle kohonnut voiton tavoittelu on oikeastaan heikentänyt kaikkien alojen tuotteiden laatua jo vuosikymmeniä: Esim. perheemme 80-luvulla rakennettu tietokone toimii yhä, kun taas nykyään jo 5 vuotta putkeen toiminutta kovalevyä voidaan pitää vanhana. Tuotteet ovat kyllä halventuneet, samalla myös niiden luotettavuus ja kesto. Tietenkin jos ostaa kalliimman mallin, voi se suunnilleen kestää pidempään, mutta pahimmillaan halvimmat PC-tietokoneet saattavat kärähtää käyttökelvottomiksi jo yhden vuoden aikana.\nSillä että tuotteiden valmistukseen sijoitetaan mahdollisimman vähän rahaa ja että tehdään markkinavoimaisia, vain 1-3 vuotta kestäviä akkuja tietokoneille (vaikka parhaimmilla kannettaviin tietokoineisiin sijoitettavilla litiumioniakuilla saavutettaisiin jopa 20 vuoden käyttöikä), saavutetaan kyllä voittoa, mutta tuotteen laatua sekä kansalaisen kukkaroa poljetaan, kun ne vanhenevat niin tiuhaan tahtiin. Minun oli kuitenkin esim. pakko ostaa uusi tietokone kymmenen vuotta vanhan entisen tilalle, vaikka se toimisi vielä, vain sen takia että voisin tasavertaisena ihmisenä käyttää minulle tärkeitä sivustoja, joiden kokoa ja järjestelmävaatimuksia markkinavoimaisesti kasvatettu yli entisen koneeni suorituskykyjen rajojen.\nSamalla kun virtuaalitekniikka kehittyy, voivat viihteelliset ja paljon mainoksia sisältävät sivut nähkääs avata mahdollisuuksia lisävoittoon, kun sivut saadaan näyttämään nuorison mielestä trendikkäiltä. Tämä puolestaan heijastuu siten, että uusi sylimikrosi lämpenee ja tulee meluisammaksi, kun se joutuu pieneen tilaan sullotulla prosessorillaan käsittelemään ¨trendikkäiden sivujen¨ runsaslukuisia animaatioita, samalla kun jäähdytystarve tuulettimien avulla lisääntyy.\n“Tietenkin jos ostaa kalliimman mallin, voi se suunnilleen kestää pidempään, mutta pahimmillaan halvimmat PC-tietokoneet saattavat kärähtää käyttökelvottomiksi jo yhden vuoden aikana.”\nTässä on ydin. Syytät valmistajia heikkolaatuisten tuotteiden valmistamisesta, ja samalla kerrot että itse ostat tietoisesti sitä halpaa ja huonolaatuista. Sinähän teet sen valinnan, ei myyjä tai valmistaja.\nVai onko ahneus valmistajan sijaan sinussa, joka haluat minimoida rahankäyttösi (ja sitten valittaa sen seurauksista valmistajille)? Millä tavalla oma käyttäytymisesi eroaa kuvaamiesi riistokapitalisten käyttäytymisestä? En sano että tarvitseekaan, mutta näetkö itsekään eroa?\nSe on tietysti totta että ATK ei ole kovin pitkäikäistä. Mutta kuinka usein kone vaihdetaan sen vuoksi että siinä on laatuongelmia? Pikemminkin siitä syystä että halutaan pelien pyörivän paremmin.\nItä-Euroopassa (mukaanlukien Baltian maat) esimerkiksi on “halpatyövoiman” ansiosta talous ja vauraus kasvanut rajusti – ja samalla myös ihmisten palkat. Puolalaiset rakennustyömiehet, jotka olivat menneet Englantiin töihin palaavat nyt takaisin kun kysyntä on niin kova. Työntekijän on helppo lopettaa riistäminen. Lopettaa työnteon. Vaihtaa työnantajaa. Minä olen vaihtanut työnantajaa koska minua ei kohdeltu riittävän hyvin. Vai onko kaikkien Suomen vajaan 300 000 yrityksen johto samanlaista roskasakkia? Tai perustaa oman yrityksen niin ei ainakaan kukaan paitsi verottaja tule pomottamaan.\nLisäksi 80-luvun vertauksesi ontuu. Aivan varmasti jotkut nykyiset koneet kestävät 20 vuotta. Omat 80-luvun koneeni hajosivat samaa vauhtia kuin nykyisetkin (puhun siis tietokoneista). Ylivoimaisesti suurin osa 80-luvun laitteista on hajonnut, mutta kaikki eivät. Se, että teillä on sellainen, ei vielä todista laadun yleisestä heikkenemisestä.\n“Sillä että tuotteiden valmistukseen sijoitetaan mahdollisimman vähän rahaa\n... saavutetaan kyllä voittoa, mutta tuotteen laatua sekä kansalaisen kukkaroa poljetaan, kun ne vanhenevat niin tiuhaan tahtiin. Minun oli kuitenkin esim. pakko ostaa uusi tietokone kymmenen vuotta vanhan entisen tilalle, vaikka se toimisi vielä”\nVanheneminen on eri asia kuin rahan sijoittaminen valmistukseen. Se, että teho loppuu, johtuu tietysti että käyttövaatimukset (ja softat) ovat aivan toista kuin mitä ne olivat ennen. Ensin sanot että tietokoneet eivät kestä rittävän kauan, sitten käytät esimerkkinä tilannetta jossa käyttösi asettamat vaatimukset ovat laitteelle liikaa. Eihän noilla asioilla ole suoraan mitään tekemistä toistensa kanssa.\n“Minun oli kuitenkin esim. pakko ostaa uusi tietokone kymmenen vuotta vanhan entisen tilalle, vaikka se toimisi vielä, vain sen takia että voisin tasavertaisena ihmisenä käyttää minulle tärkeitä sivustoja, joiden kokoa ja järjestelmävaatimuksia markkinavoimaisesti kasvatettu yli entisen koneeni suorituskykyjen rajojen. ”\nHmm. Pitäisikö niiden loppujen 99,5% sitten jättää koneidensa potentiaali osittain käyttämättä?\n“järjestelmävaatimuksia markkinavoimaisesti kasvatettu”\nMarkkinavoimaisesti kasvatettu? Tiedätkö mitä tuo tarkoittaa? Se tarkoittaa että on valmistettu sellaisia tuotteita joita ihmiset haluavat ostaa (mitkä heidän henkilökohtaiset kriteerinsä sitten ovatkaan)?\n“Pian hekään eivät voi rahallaan ostaa kelvollisia tuotteita, kun kaikki tekevät voittoa tavoitellen markkinavoimaista mutta käyttökelvotonta tavaraa.”\nEivät tee. Jos paremmille/kalliimmille koneille on kysyntää, niitä valmistetaan jotta ostaisimme niitä. Ja – kuinka ollakaan – niitä valmistetaan jo nyt! Niitä myydään tietysti lukumääräisesti vähemmän kuin halpiksia, mutta ei se tee siitä huonoa bisnestä, pikemminkin päin vastoin.\nOletko muuten koskaan kokeillut AdBlockia (laajennus Firefoxiin). Se poistaa melkein kaikki mainokset. Sivut latautuvat nopeammin, ovat mukavampia käyttää ja vievät vähemmän tehoa koneelta.\nKöyhän ei usein kannata ostaa halpaa koska niitä pitää ostaa kaksi.\nJaa, että tämä kirjoitus meni tietokoneen räpläykseksi :)\nItsekin olen elänyt vasta 90-luvun alusta ja lamasta ei jäänyt mieleen oikein mitään pahoja muistoja, vaikka olen lukenut siitä miten sosiaalipuolen alasajo tulee vaikuttamaan meihin laman lapsiin.\nAsiaan... elämme globaalissa taloudessa, josta on ollut loppujen lopuksi enemmän hyötyä kuin haittaa meille suomalaisille, siitä ei vain oikein pidetä meteliä. Elintasomme on korkeampi kuin koskaan ja olemme oikeasti osa maailmaa. Mielestäni on täysin yhtiön sisäinen asia, minkälaisia leikkauksia tuotantoon tehdään, Kemijärven sellutehdas oli vain poliittinen aikaansaannos Kekkosen ajoilta. Jos yritys katsoo tehtaan lopettamisen olleen yhtiön eduksi, niin turhaan sitä lähteä estelemään.\nEi ole olemassa 'rahanahneita yrityksiä' – on vain rahanahneita ihmisiä ja ne ihmiset tekevät sen yrityksen.\n90-luvun alussa, johon kirjoittaja viittaa, ajanmukainen tietokone maksoi ehkä puolitoista tai kaksi kertaa keskivertopalkansaajan kuukausitulojen verran. Nykyisin keskivertokuukausipalkalla voisi ostaa kaksi uutta konetta, jotka ovat ominaisuuksiltaan kuin toiselta planeetalta 90-luvun parhaisiin laitteisiin verrattuna.\nJos haluaa valittaa, miten ennen oli asiat paremmin, tietokoneet ja kulutuselektroniikka yleensä on harvinaisen huono kohde. Kulutuselektroniikka on kehittynyt valtavaa vauhtia 90-luvulta ja yhä parempia laitteita saa yhä halvemmalla.\nKansantuloa tulee muustakin kuin palkkatyöstä. Itseasiassa on paljon parempi, jos suomalainen yritys on hengissä ja tuo pääomaan Suomeen kysynnän ja tuotantoon nähden kohtuuhintaisemman työvoiman alueilta, kun kituisi ammattiyhdistysten kiristämänä pienen markkinan alueilla askel askeleelta kohti konkurssia.\nOnpa sinulla luovuutta tehdä tikustakin asioita markkinatalouden vastustamiseksi, kun tietokoneetkaan eivät enää kestä, kun harrastesivustojen ylläpitäjät kattavat kustannuksiaan mainoksilla. Taidat olla kommunisti.\nHarmi, tai itseasiassa ihan hyvä, ettei 90-luvun laman suurinta syyllistä, Neuvostoliittoa ja tämän suunnitelmataloutta ole enää olemassa. Silloin voisin kehottaa sinua menemään sinne elämään tyytyväistä markkinoista vapaata taantunutta elämää.\n-Denny Crane, 21.7.2008\nNo voi hellanlettas... Missäs sitä ollaankaan, jos tällaisia sossuilijoita alkaa ilmestyä lisää katukuvaan. Hirvitää jo nyt nuo verot, mitä jotkut BRUTTO-hyvätuloiset maksaa. No oli miten oli, niin minä en ainakaan tänne silloin jää.\nAapo jo taisi listata kaiken oleellisen idioottimaisuuden tuosta kirjainten jonosta, joten antaa minun osaltani olla.\n-Mantereelle vie osaajan tie, 29.7.2008\nMannerheim-elokuvalle on saatava rahoitus\nJoulupukki ja jumala